

REPUBLIKA HRVATSKA

Općinski sud u Rijeci

Ured predsjednika

Žrtava fašizma 7

**Posl.br.: 7 Su- 1182/2020**

U Rijeci, 07. prosinca 2020.

**ISPRAVAK OGLASA**

**za prijam u državnu službu na određeno vrijeme**

I. Općinski sud u Rijeci je sukladno članku 61. stavku 11. Zakona o državnim službenicima („Narodne novine“, broj 92/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 1/15, 138/15, 61/17 i 98/19), uz prethodno odobrenje Ministarstva pravosuđa i uprave, KLASA:119-02/20-04/677 URBROJ:514-04-01-01-01/3-20-02 od 16. listopada 2020. godine, raspisao oglas za prijam u državnu službu na određeno vrijeme za popunu radnog mjesta I. vrste SUDSKI SAVJETNIK (1 izvršitelj – radi zamjene duže odsutne državne službenice).

II. Obzirom da je prilikom objave oglasa omaškom došlo do pogreške te je pod oglasom za prijam u državnu službu sudskog savjetnika za Općinski sud u Rijeci objavljen oglas za prijam državnoodvjetničkog savjetnika za Općinsko državno odvjetništvo u Rijeci, objava se ispravlja na način da se oglas odnosi na popunu radnog mjesta sudskog savjetnika Općinskog suda u Rijeci prema oglasu koji se sada objavljuje.

III. Kandidati koji su zadovoljili sve formalne uvjete za prijavu na navedeno radno mjesto i svoje prijave već dostavili Općinskom sudu u Rijeci nisu dužni podnositi nove prijave na danas objavljeni oglas, te se smatraju kandidatima prijavljenim na oglas.

IV. Pozivaju se ostali zainteresirani kandidati da svoje prijave s dokazima o ispunjavanju uvjeta podnesu u roku od 8 dana od dana objave ovog ispravka oglasa na internetskoj stranici Ministarstva pravosuđa i uprave (mpu.gov.hr) neposredno ili poštom na adresu Općinski sud u Rijeci, Žrtava fašizma 7, Rijeka.

**OPĆINSKI SUD U RIJECI**